Názov kvalifikácie:	Kominár 	
Číselné označenie kvalifikácie
(kód SK ISCO- 08):	
7133002	
Povolanie, ktorého sa kvalifikácia týka:	7133 – kvalifikovaní čističi stavieb, kominári	
Druh kvalifikácie:	Úplná kvalifikácia	

Kvalifikačný štandard:	je súhrn vedomostí, zručností a schopností potrebných na nadobudnutie príslušnej čiastočnej kvalifikácie a úplnej kvalifikácie. 
Stanovuje odborné vedomosti a odborné zručnosti potrebné na výkon povolania, ktorého sa kvalifikácia týka. 
Všeobecné vedomosti a spôsobilosti sú neoddeliteľnou súčasťou nadobudnutia každej kvalifikácie. Ich úroveň zodpovedá príslušnej úrovni štátneho a školského vzdelávacieho programu pre daný  učebný alebo študijný odbor.	
Hodnotiaci štandard: 	je súhrn kritérií, organizačných a metodických postupov, materiálnych, technických a priestorových predpokladov na overovanie a hodnotenie dosiahnutej odbornej spôsobilosti podľa stanovených kvalifikačných štandardov. 
Súčasťou hodnotenia odbornej spôsobilosti je preukázanie všeobecných vedomostí a spôsobilostí na príslušnej úrovni štátneho a školského vzdelávacieho programu pre daný  učebný alebo študijný odbor. Organizačné a metodické postupy pri hodnotení sú v súlade s kritériami hodnotenia vzdelávacích výstupov popísaných na príslušnej úrovni štátneho a školského vzdelávacieho programu pre daný učebný alebo študijný odbor, rovnako to platí aj pre materiálne a priestorové podmienky pre vykonanie skúšky. 	
Odporúčaný rozsah akreditovaného vzdelávacieho programu  pre nadobudnutie danej kvalifikácie:	

500 hodín	
Z toho teoretická príprava:
Z toho praktická príprava:	150 hodín

350 hodín	
Doklad o nadobudnutej kvalifikácii: 	Osvedčenie o úplnej kvalifikácii	
Kvalifikačný štandard pre ISDV

Odborné vedomosti 
	Odborné zručnosti
	
KOMINÁR  vie/má:
- poznať základnú odbornú terminológiu používanú v stavebnej praxi súvisiacej s kominárskou činnosťou,
- schopnosť orientovať sa v stavebnej dokumentácii a výkresoch podľa potreby výkonu pracovných činností v stavebníctve, 
- charakterizovať základné konštrukcie pozemných stavieb, týkajúce sa kominárskych činností, 
- stanoviť spôsoby výpočtu potrebného množstva materiálu pre jednotlivé druhy komínových systémov,
- poznať stavebné materiály a ich vlastnosti,
- charakterizovať jednoduché murárske práce používané pri zhotovovaní komínov,
- poznať základné väzby  voľne stojacich komínov, zakladanie muriva a postup pri murovaní väzby komínov v priebežnej stene,
- poznať postup pri murovaní jednovrstvových komínov,
- navrhnúť postup pri vyhotovení trojvrstvových komínov,
- charakterizovať spôsoby osadzovania komínových vložiek,
- navrhnúť technologický postup škárovania komínových telies,
- poznať pracovné prostriedky, prístroje, nástroje, a zariadenia pre kominárske práce,
- charakterizovať technologický postup čistenia kachlí, sporákov, kachľových pecí a kozubov,
- charakterizovať technologický postup čistenia komínov,
- poznať zásady na pripájanie spotrebičov ku komínom,
- navrhnúť voľbu pracovného výstroja kominára pri prácach,
-uviesť predpisy o bezpečnosti a ochrany zdravia  pri práci na streche, vo výškach a nad voľnou hĺbkou,
- uviesť zásady bezpečnosti a ochrany zdravia pri práci, hygieny práce a ochrany pred požiarom, zásady ochrany životného prostredia pri stavebných prácach a likvidácie jeho odpadu.
	KOMINÁR  je zručný v oblasti/vie:
- čítať výkresovú dokumentáciu a predpisy na vykonávanie kominárskych prác,
- samostatne zhotoviť komínové teleso podľa technickej dokumentácie alebo projektovej dokumentácie,
- vypočítať spotrebu materiálu potrebného na vyhotovenie komínových systémov,
- manipulovať s nástrojmi, prístrojmi a zariadeniami pri kominárskych prácach,
- vyhotoviť jednoduché murárske a zámočnícke práce súvisiace a používané pri zhotovovaní komínov,
- manipulovať s kominárskym náradím,
- zhotoviť, opravovať a udržiavať komíny samostatne stojace aj komíny v priebežnom múre,
- pripájať spotrebiče na komínové prieduchy,
- kontrolovať pripojenie spotrebičov na komínový   prieduch,
- analyzovať poruchy funkcie komínových telies,
- vykonať vložkovanie komínových prieduchov,
- vykonať kontrolu tesnosti komína a pripojiť spotrebič do komínového telesa,
- opravovať murivo komínového plášťa,
- čistiť komíny, dymovody a spotrebiče,
- zhodnotiť množstvo a kvalitu vykonanej práce,
- vykonať práce po kominárskych prácach vrátane upratovania pracoviska od zvyškov stavebných materiálov a odpadkov,
- dodržiavať zásady bezpečnosti a ochrany zdravia   pri práci, hygieny práce a ochrany pred požiarom,
- používať ochranné pracovné pomôcky a zariadenia,
- používať základné prostriedky protipožiarnej ochrany a hasiace prístroje,
- dodržiavať pracovný poriadok a interné predpisy pre pracovisko.	

Hodnotiaci štandard pre ISDV
Predmetom overenia a hodnotenia bude:

Teoretická časť:
1.	Orientácia v technickej a projektovej dokumentácii stavieb, materiálových a výkonových normách súvisiacich s kominárskymi prácami podľa zadania. 
2.	Technologický postup vyhotovenia jednovrstvového komína.
3.	Technologický postup vyhotovenia trojvrstvového komína.
4.	Návrh organizácie a postup prevedenia skúšok a kontroly komínov pri kolaudáciách budov.
5.	Voľba pracovných pomôcok a pracovného výstroja kominára pre prácu podľa zadania. 
6.	 Návrh spôsobov zisťovania stavebných protipožiarnych nedostatkov podľa zadania.
7.	Technologický postup odstránenia bežných požiarnych chýb na komíne, dymovode a spotrebiči.
8.	Zhotovenie písomnej dokumentácie o zistených nedostatkoch.  
9.	Technologický postup vyberania sadzí z vyberacích otvorov.
10.	Technologický postup vypaľovania komína.
Praktická časť:
1.	Zhotovenie / montáž trojvrstvového komína podľa zadania (predvedenie s vysvetlením).
2.	Kontrola tesnosti a správneho zaústenia spotrebičov do sopúcha v komínovom plášti podľa zadania (predvedenie so zdôvodnením).
3.	Vložkovanie komínových prieduchov pre spotrebiče na tuhé a kvapalné palivo podľa zadania (predvedenie so zdôvodnením).
4.	Návrh prístrojov, nástrojov, a zariadení na čistenie komínov, dymovodov a spotrebičov podľa zadania (predvedenie so zdôvodnením).
5.	Zhotovenie komínového plášťa jednoprieduchového komína podľa zadania (praktické predvedenie s vysvetlením).
6.	 Zhotovenie komínového plášťa viacprieduchového komína podľa zadania (praktické predvedenie s vysvetlením).
7.	Rozoberanie a oprava komínového telesa podľa zadania (praktické predvedenie).
8.	Napojenie spotrebičov na tuhé a kvapalné palivá podľa zadania (praktické predvedenie).
9.	Dodržiavanie aktuálnych pracovných predpisov týkajúcich sa BOZP, hygieny práce a ochrany pred požiarom.